เป็นเม็ดเล็กๆทีหนังบ้างหัวอวัยวะเพศเป็นอะไรคับสมารถหายใด้มั้ยและเป็นอะต้องรักษายังคับเป็นตอนเมื่อคืน ผึ่งมาเห็นตอนเย็นแล้วตกใจมาก
สวัสดีค่ะ การวินิจฉัยที่เป็นไปได้1. ตุ่มที่เกิดจากการแพ้จากการสัมผัส เช่นสัมผัสสบู่ที่แพ้ หรือการเสียดสีกับเสื้อผ้า2. รูขุมขนอักเสบ3. หูด เช่น หูดหงอนไก่ หูดข้าวสุก4. เริมที่อวัยวะเพศการวินิจฉัยต้องอาศัยการเห็นรอยโรคจริงร่วมด้วย แนะนำไปพบแพทย์ทั่วไปหรือแพทย์ผิวหนังใกล้บ้าน แพทย์จะดูรอยโรคและส่งตรวจเพิ่มเติมทางห้องปฏิบัติการ เช่นถ้ามีน้ำในตุ่มก็อาจจะต้องเก็บไปตรวจ โดยโรคหูดกับโรคเริมนั้นเป็นโรคติดต่อทางเพศสัมพันธ์ ถ้าได้รับการวินิจฉัยเป็นโรคดังกล่าวควรพาผู้ที่เรามีเพศสัมพันธ์ด้วยไปรักษาด้วยกันการดูแลตัวเองเบื้องต้น ไม่ไปแกะหรือเกาเม็ดที่อวัยวะเพศ รักษาความสะอาดของอวัยวะเพศใช้น้ำเปล่าล้าง ไม่ใช้น้ำสบู่ และอย่าให้เกิดการอับชื้นหรือใส่เสื้อผ้าที่รัดจนเกินไป ตอนนี้ยังไม่แนะนำให้ทายาอะไร เพราะยังไม่ทราบการวินิจฉัยสังเกตอาการ ถ้าเม็ดมีเลือดหรือหนอง เม็ดขยายขนาดขึ้นเร็ว เจ็บมาก หรือลุกลามไปที่อื่นด้วย ควรไปพบแพทย์ทันที เพราะเป็นอาการของโรคที่มีการอักเสบติดเชื้อ จำเป็นต้องได้รับยาฆ่าเชื้อที่ตรงกับโรคค่ะ